ભાવનગરને વધુ ટ્રેન સુવિધા આપવા જેવી કે નવી ટ્રેન શરૃ કરવા, કેટલીક ટ્રેનો લંબાવવા અને લીંક ટ્રેન અંગે કેન્દ્રના વર્ષ ૨૦૧૭-૧૮ના રેલવે બજેટમાં સમાવેશ કરવા વિવિધ સંસ્થા દ્વારા સુચનો મોકલવામા આવ્યા હતા, આ સુચનોના અનુસંધાને ભાવનગર-અમદાવાદ ઈન્ટરસિટી ટ્રેન શરૃ કરવા , ભાવનગર-આસનસોલ ટ્રેનને હાવરા સુધી અને ભાવનગર-ધ્રાંગધ્રા ટ્રેનને ભૂજ સુધી લંબાવવા અંગેની દરખાસ્તો તૈયાર કરીને મંજૂરી માટે મોકલવામાં આવી હોવાનુ જાણવા મળ્યુ હતું.